Projekts
Pasūtītāja Līguma reģ. Nr._________
Piegādātāja Līguma reģ. Nr._________

LĪGUMS 
par tiesībām piegādāt ārējās fiksācijas aparātus (Konkursa NMPD 2025/64 _.pozīcija)

Rīgā,                                                                                                  
Dokumenta datums ir pēdējā pievienotā 
droša elektroniskā paraksta un 
tā laika zīmoga datums

Neatliekamās medicīniskās palīdzības dienests, turpmāk – Pasūtītājs, tā direktores Lienes Cipules personā, kura rīkojas saskaņā ar Ministru kabineta 2009.gada 15.decembra noteikumiem Nr.1480 „Neatliekamās medicīniskās palīdzības dienesta nolikums” un pamatojoties uz Veselības ministrijas 2022.gada 08.novembra rīkojumu Nr.13-04/613 “Par amata pilnvaru termiņa pagarināšanu Lienei Cipulei”, no vienas puses, un
______, turpmāk - Piegādātājs, <amats> <Vārds, uzvārds> personā, kurš/-a rīkojas saskaņā ar ____, no otras puses, turpmāk abi kopā – Puses, saskaņā ar atklātā konkursa „Par tiesībām piegādāt ārējās fiksācijas aparātus” (identifikācijas Nr. NMPD 2025/64), turpmāk – Konkurss, __.pozīcijas rezultātiem un pamatojoties uz noslēgto vispārīgo vienošanos par tiesībām piegādāt ārējās fiksācijas aparātus, turpmāk – Vispārīgā vienošanās, noslēdz šādu līgumu, turpmāk - Līgums:

1. Līguma priekšmets
Pasūtītājs pasūta, bet Piegādātājs apņemas par atlīdzību Līgumā noteiktajā kārtībā, termiņā un kvalitātē veikt ārējās fiksācijas aparātu piegādi, turpmāk – Prece, saskaņā ar Vispārīgās vienošanās noteikumiem, Līguma 1.pielikumu “Tehniskais piedāvājums”, Līguma 2.pielikumu “Finanšu piedāvājums” un Pasūtītāja pasūtījumu. 

2. [bookmark: bookmark1] Kopējā maksimālā līgumcena un norēķinu kārtība
2.1. Kopējā līgumcena bez pievienotās vērtības nodokļa (turpmāk – PVN) ir norādīta Vispārīgās vienošanās 2.1.apakšpunktā.
2.2. Detalizētas Preču cenas ir norādītas Līguma 2.pielikumā. 
2.4. Līguma 2.pielikumā norādītās cenas ir saistošas visā Līguma darbības laikā, tās nedrīkst paaugstināt, izņemot Vispārīgās vienošanās  2.5.5.-2.5.7.punktā noteiktos gadījumus. Pusēm vienojoties, Līguma 2.pielikumā norādītajām cenām var tikt piešķirta atlaide. 
2.5. PVN aprēķina atbilstoši spēkā esošajai nodokļa likmei. Nodokļu jomu regulējošo normatīvo aktu izmaiņu gadījumā, PVN likme tiek piemērota saskaņā ar Preces saņemšanas brīdī spēkā esošajiem normatīvajiem aktiem, neveicot atsevišķus grozījumus Līgumā.
2.6. Preču cenā ietilpst visi maksājumi, nodevas un citi izdevumi, kuri maksājami sakarā ar Līguma saistību izpildi, tai skaitā arī piegādes izdevumi pa visu Latvijas teritoriju.
2.7. Pasūtītājam ir tiesības iepirkt tādu Preču daudzumu, kāds tam ir nepieciešams tā darbības nodrošināšanai, t.i., Pasūtītājam nav pienākums izpirkt visu Vispārīgās vienošanās 2.1.punktā norādīto kopējo līgumcenu, ja Pasūtītājam zūd nepieciešamība iegādāties Preci objektīvu apstākļu vai nepārvaramas varas, tai skaitā tādu no Pasūtītāja gribas neatkarīgu valsts pārvaldes institūciju lēmumu un rīcības vai normatīvo aktu pieņemšanas un spēkā stāšanās rezultātā, kas būtiski ierobežo Pasūtītāja tiesības un spējas uzņemties attiecīgās līgumsaistības. 
2.8. Pasūtītājs samaksu par piegādāto Preci veic ar pārskaitījumu uz Piegādātāja norādīto bankas kontu (Līguma 10.punkts), 30 (trīsdesmit) dienu laikā no strukturēta elektroniska rēķina[footnoteRef:1] (turpmāk - rēķina) saņemšanas dienas. Preces piegādi apstiprina Preču pavadzīme, kas ir pamats rēķina izrakstīšanai. [1:  Strukturēts elektroniskais rēķins ir rēķins, kurš sagatavots, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, un kurš atbilst Eiropas Savienības standartam LVS EN 16931-1:2017 "Elektroniskie rēķini. 1. daļa. Elektronisko rēķinu pamatelementu semantisko datu modelis", un kuru uzņēmums izraksta atbilstoši tehniskajai specifikācijai LVS CEN/TS 16931-2:2017 "Elektroniskie rēķini. 2. daļa: Standartam EN 16931-1 atbilstošo sintakšu saraksts".] 

2.9. Pasūtītājs Piegādātājam maksā par faktiski piegādātājām Precēm saskaņā ar Līguma 2.pielikumā noteiktajām cenām.
2.10. Par apmaksas dienu tiek uzskatīta diena, kurā nauda ir iemaksāta Piegādātāja norādītajā bankas kontā.
2.11. Preču pavadzīmē un rēķinā norādītā Preces 1 (vienas) vienības cena nedrīkst pārsniegt Konkursā piedāvāto 1 (vienas) vienības cenu (Līguma 2.pielikums), izņemot Līgumā noteiktos gadījumus, kad tā ir Pusēm saskaņoti mainīta.
2.12. Izrakstot Preču pavadzīmi un rēķinu, Piegādātājs tajā norāda Pasūtītāja Līguma reģistrācijas numuru, struktūrvienības adresi, uz kuru faktiski piegādāta Prece, Preces nosaukumu (identifikācija), piegādātās Preces 1 (vienas) vienības cenu, piegādāto vienību skaitu, PVN likmi un kopējo cenu ar PVN, un apmaksas termiņu atbilstoši šī Līguma 2.8.punktā noteiktajam. Strukturētu elektronisku rēķinu Piegādātājs nosūta uz Pasūtītāja oficiālo elektronisko adresi (e-adrese): einvoice_NMPD@90009029104 (NEATLIEKAMĀS MEDICĪNISKĀS PALĪDZĪBAS DIENESTS: RĒĶINI). 
2.13. Pasūtītājam ir tiesības pasūtīt Preci jebkurā daudzumā, kāds nepieciešams tā saimnieciskās darbības nodrošināšanai.

3. [bookmark: bookmark2]Preču pasūtīšanas un piegādes kārtība
3.1. Pasūtītājs Preces pasūta atbilstoši saimnieciskajai nepieciešamībai (atbilstoši Līguma 2.13 punktā noteiktajam).
3.2. Preču pasūtījumu Pasūtītājs veic saskaņā ar Līguma 3.1.punktu, pasūtījumu piesakot elektroniski Līguma 9.4.2.punktā norādītajai kontaktpersonai.
3.3. Piegādātājs, saņemot Pasūtījumu, ne vēlāk kā 2 (divu) darba dienu laikā no Pasūtītāja Pasūtījuma nosūtīšanas dienas saskaņo Preces piegādi vai atsaka piegādāt Preci, nosūtot Pasūtītājam pa e-pastu rakstisku paziņojumu. Piegādātājs Preces piegādā, saskaņojot ar Pasūtītāju Preces piegādes vietu un laiku. 
3.4. Pasūtītājam Preces ir jāpiegādā ne vēlāk kā 60 (sešdesmit) dienas no  pasūtījuma veikšanas dienas. Viena pasūtījuma minimālais Preces skaits tiek noteikts 10 vienības, ja vienību skaits ir lielāks par 30 vienībām, Puses rakstiski var vienoties par šādas piegādes termiņa pagarinājumu, ja vien Pasūtītājs tam piekrīt. Ja Pasūtītājs Preces piegādes termiņa pagarinājumam nepiekrīt, Prece tiek iegādāta no nākamā Piegādātāja ar saimnieciski izdevīgāko piedāvājumu, saskaņā ar noslēgto Vienošanos, šādā situācijā Piegādātājam nav tiesību celt pretenziju.
3.5. Piegādātājs, atbilstoši Pasūtītāja norādījumiem, nodrošina Preces piegādi sekojošās Pasūtītāja adresēs:
3.5.1. ___________, Ogrē;
3.5.2. ___________, Kandavā.
3.5.3. ___________, Cesvainē;
3.5.4.___________, Rīgā.
3.1. Preces nodošana un pieņemšana tiek apliecināta, abām Pušu kontaktpersonām parakstot  Preču pavadzīmi, vai citu pavaddokumentu (kas apliecina Preces nodošanu). Vienā pavadzīmē un rēķinā drīkst būt Prece tikai no viena Līguma.
3.2. Piegādātājs nes pilnu materiālo atbildību par Preci līdz tās nodošanai Pasūtītājam.
3.3. Piegādātājs ar saviem resursiem nodrošina Preces izkraušanu Pasūtītāja norādītajās telpās.
3.4. Piegādātājam īpašumtiesības uz Preci saglabājas līdz brīdim, kad Pasūtītājs ir veicis samaksu par Precēm. Savukārt, Pasūtītājs, saņemtās Preces var brīvi realizēt savas darbības vajadzībām, Preces var izmantot pacientu apkalpošanai savas darbības ietvaros.

4. [bookmark: bookmark3]Preces kvalitāte un garantija
4.1. Precei jābūt komplektētai atbilstoši Tehniskajam piedāvājumam un saskaņā ar pasūtījumu. Jābūt lietošanas instrukcijai latviešu valodā.
4.2. Precei jāatbilst Latvijas Republikas, Eiropas Savienības spēkā esošo normatīvo aktu un Eiropas Savienības standartu prasībām.
4.3. Piegādātājs piegādā Preci iepakojumā, kas nodrošina Preces saglabāšanu tās pārvadāšanas, izkraušanas un glabāšanas laikā labā stāvoklī, ievērojot Preces ražotāja noteiktos Preču pārvietošanas un uzglabāšanas noteikumus. 
4.4. Piegādātājs nes pilnu materiālo atbildību par Preci līdz tās nodošanai Pasūtītājam.
4.5. Piegādātājs atbild par piegādātās Preces kvalitāti un Preces atbilstību Līguma noteikumiem visu to garantijas laiku un Pasūtītājam sedz visus ar Preču neatbilstību kvalitātei un Līguma noteikumiem saistītos zaudējumus.
4.6. Pasūtītājs 10 (desmit) darba dienu laikā pēc Preces piegādes pavadzīmes parakstīšanas datuma, konstatējot, ka Prece neatbilst Līguma noteikumiem, turpmāk tekstā – Trūkumi, sagatavo un uz Piegādātāja kontaktpersonas Līguma 9.4.2.punktā norādīto e-pastu nosūta pretenziju, turpmāk tekstā - Pretenzija par konstatējamiem Preces trūkumiem un neatbilstībām.
4.7. Piegādātājs nodrošina Preces nomaiņu pret jaunu, kvalitatīvu un Līguma noteikumiem atbilstošu Preci bez papildus samaksas, par saviem līdzekļiem un termiņā, kas nav ilgāks par 20 (divdesmit) darba dienām no Pretenzijas nosūtīšanas dienas vai citā Pušu abpusēji saskaņotā laikā. Gadījumā, ja Piegādātājs šajā punktā noteiktajā termiņā nekvalitatīvo Preci nespēj aizstāt, tad Piegādātājs sedz Pasūtītājam radītos zaudējumus par visu atgriezto nekvalitatīvo Preču apjomu.
4.8. Ja Piegādātājam objektīvu apstākļu dēļ noliktavā nav Pasūtītāja pasūtītā Prece, Piegādātājs nekavējoties informē Pasūtītāju, kurš piesaka Preces piegādi no nākamā Vienošanās noteiktā Piegādātāja. 
4.9. Atzinuma par Preces kvalitāti saņemšanai, Puses var pieaicināt neatkarīgu ekspertu. Ja pieaicinātais eksperts apstiprina nekvalitatīvās Preces faktu, zaudējumi, kas Pasūtītājam radušies sakarā ar eksperta pieaicināšanu, jāsedz Piegādātājam.
4.10. Līguma noteikumi, kas Piegādātājam uzliek pienākumu novērst preces Trūkumus un atkārtoti nodot Preci Pasūtītājam Līgumā noteiktajos termiņos, nav uzskatāmi par pamatu Līgumā noteiktā Preču piegādes termiņa (Līguma 3.4.punkts) pagarināšanai un līgumsoda nepiemērošanai.
4.11. Gadījumā, ja Piegādātājs, nesniedz nekādu informāciju, par pasūtījuma apstiprināšanu vai atteikšanu Līguma 3.3.punktā noteiktajā kārtībā, vai Līgumā noteiktajā termiņā un kārtībā nepiegādā Preci, vai, ja lietojot Preci, Pasūtītājs konstatē, ka tai ir trūkumi un tā nav piemērota Pasūtītāja darba specifikai, Pasūtītājs rīkojas, kā noteikts Vispārīgajā vienošanās.

5. [bookmark: bookmark4]Pušu saistības un atbildība
5.1. Pasūtītāja saistības un atbildība:
5.1.1. Pasūtītājs ir atbildīgs par savu saistību pienācīgu izpildi;
5.1.2.   Pasūtītājs apņemas savlaicīgi veikt piegādātās Preces pieņemšanu;
5.1.3. Pasūtītājs apņemas veikt samaksu par Preci šajā Līgumā noteiktajā termiņā un kārtībā;
5.1.4. Pasūtītājam ir tiesības Piegādātājam pieprasīt informāciju par Preces piegādi, kā arī par Līguma izpildes gaitu un to kavējošiem faktoriem;
5.1.5. Pasūtītājam ir tiesības nepieņemt Preci, kurai ir konstatēti bojājumi, vai Preces pavadzīme neatbilst šajā Līgumā (3.6.punkts) noteiktajām prasībām;
5.1.6. Pasūtītājam ir tiesības Piegādātājam iesniegt pamatotu Pretenziju par Preces bojājumiem;
5.1.7. Pasūtītājam ir tiesības nepasūtīt konkrēto Preci, ja zūd nepieciešamība pēc tās.
 
5.2. Piegādātāja saistības un atbildība:
5.2.1. Piegādātājs ir atbildīgs par savu saistību pienācīgu izpildi;
5.2.2. pirms Preces piegādes, Piegādātājs, apņemas saskaņot ar Pasūtītāja pilnvaroto personu Preces piegādes laiku;
5.2.3. pamatojoties uz Pretenzijā norādīto, veikt Preces apmaiņu pret Līguma noteikumiem atbilstošu Preci;
5.2.4. nekavējoties, bet ne vēlāk kā 24 (divdesmit četru) stundu laikā, informēt Pasūtītāju par visiem Līguma izpildes laikā esošajiem vai iespējamiem sarežģījumiem, kas varētu aizkavēt ar šo Līgumu uzņemto saistību izpildi;
5.2.5. pēc Pasūtītāja pieprasījuma, nekavējoties sniegt informāciju par Preces piegādi;
5.2.6. veicot piegādi, ievērot Preces ražotāja un normatīvo aktu noteiktās Preces transportēšanas prasības;
5.2.7. gadījumā, ja Piegādātājs nespēj piegādāt kādu no piedāvātajām Precēm, sakarā ar ražotāja atsaukumu, Piegādātājs vismaz 2 (divas) nedēļas pirms piegādes pārtraukuma, rakstiski par to informē Pasūtītāju.
5.2.8. ja Piegādātājs nenodrošina Preces piegādi Līgumā noteiktajā termiņā, Pasūtītājam ir tiesības prasīt un Piegādātājam ir pienākums 30 (trīsdesmit) dienu laikā pēc pieprasījuma saņemšanas samaksāt Pasūtītājam līgumsodu 1% (viena  procenta) apmērā no attiecīgās Preces pasūtījuma summas par katru nokavēto dienu. Minētā līgumsoda summu Pasūtītājs var ieturēt, veicot daļēju Piegādātāja izrakstītā rēķina apmaksu. Ieturamā līgumsoda summa nevar būt lielāka par 10 % (desmit procenti) no Vispārīgās vienošanas 2.1.punkta kopējās līgumcenas. Līgumsoda samaksa neatbrīvo no to saistību pilnīgas izpildes.  
5.3. Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā darba dienā pēc Līgumā noteiktā saistības izpildes termiņa un ietver dienu, kurā saistības ir izpildītas.
5.4. Puses par Līgumā noteikto savu saistību nepildīšanu vai nepienācīgu izpildi atbild saskaņā ar Latvijas Republikas normatīvajiem aktiem un Līguma noteikumiem, zaudējumu nodarīšanas gadījumā atlīdzinot otrai Pusei nodarītos zaudējumus.

6. [bookmark: bookmark7]Līguma termiņš un izbeigšanas kārtība
6.1. Līgums stājas spēkā tā parakstīšanas dienā un ir spēkā visu Vispārīgās vienošanās darbības laiku vai līdz brīdim, kad Pasūtītāja maksājumi par piegādāto Preču kopējo apjomu sasniedz Vispārīgās vienošanās 2.1.punktā norādīto kopējo līgumcenu.
6.2. Pusēm ir tiesības vienpusēji atkāpties no šī Līguma 30 (trīsdesmit) kalendāra dienas iepriekš par to rakstiski brīdinot otru Pusi, ja viena no Pusēm nepilda savas saistības. Par brīdinājumu par Līguma pārtraukšanu tiek uzskatīts rakstveidā noformēts un otrai Pusei nosūtīts paziņojums.
6.3. Pasūtītājam ir tiesības vienpusēji atkāpties no Līguma, Piegādātāju par to brīdinot vismaz 5 (piecas) dienas iepriekš, ja:
6.3.1. Piegādātājs nepilda Līgumā noteiktās saistības kā arī to nav novērsis 5 (piecu) dienu laikā pēc attiecīgā pasūtītāja paziņojuma saņemšanas;
6.3.2. Piegādātājam piemērotā līgumsoda apmērs sasniedzis 10% (desmit) procentus no Vispārīgās vienošanas 2.1.punkta kopējās līgumcenas bez PVN;
6.3.3. iestājies kāds no Publisko iepirkumu likuma 64.panta pirmajā daļā minētajiem gadījumiem;
6.3.4. tiek konstatēts, ka piegādātā Prece ir Krievijas Federācijas un Baltkrievijas Republikas izcelsmes prece, vai arī prece, kuru piegādei vai izmantošanai piemērojami starptautisko un nacionālo sankciju ierobežojumi
6.4. Pasūtītājam ir tiesības vienpusēji izbeigt Līgumu pirms Līguma termiņa beigām, 30 (trīsdesmit) dienas iepriekš par to rakstiski brīdinot Piegādātāju, norādot Līguma izbeigšanas objektīvos iemeslus.
6.5. Pasūtītājam ir tiesības vienpusēji atkāpties no Līguma, par to brīdinot Piegādātāju vismaz 10 (desmit) darba dienas iepriekš, ja:
6.5.1. ir notikusi Piegādātāja labprātīga vai piespiedu likvidācija;
6.5.2. pret Piegādātāju ir uzsākta maksātnespējas vai bankrota procedūra, vai tā darbībā ir apturēta;
6.5.3. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.6. Līgums var tikt izbeigts pirms Līguma termiņa beigām Līgumā un normatīvajos aktos noteiktajos gadījumos, kā arī, Pusēm abpusēji par to vienojoties. Vienošanās noformējama rakstveidā, ar abu Pušu paraksttiesīgo personu parakstiem.

7. [bookmark: bookmark5]Nepārvarama vara
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
7.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā, pēc viņas uzskata, ir iespējama un paredzama viņas Līgumā paredzēto Līguma saistību izpilde, un, pēc otras Puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

8. [bookmark: bookmark6]Strīdu izskatīšanas kārtība
8.1. Visus strīdus un domstarpības, kas rodas Līguma izpildes laikā, Puses cenšas atrisināt savstarpēji vienojoties, bet ja vienošanās nav panākta, Latvijas Republikā spēkā esošajos normatīvajos aktos noteiktajā kārtībā – tiesā.
8.2. Puses ir atbildīgas par Līguma saistību neizpildi atbilstoši Latvijas Republikā spēkā esošajiem normatīvajiem aktiem.

9. [bookmark: bookmark8]Citi noteikumi
9.1. Šo Līgumu var grozīt vai papildināt pēc Pušu rakstveida vienošanās, pamatojoties uz Latvijas Republikas normatīvajiem aktiem un ievērojot Publisko iepirkumu likuma 61.pantā, Vienošanās un Līgumā noteikto.
9.2. Visi šī Līguma grozījumi un papildinājumi ir spēkā tikai tādā gadījumā, ja tie ir noformēti rakstveidā un tos ir parakstījušas abu Pušu paraksttiesīgās personas.
9.3. Ja kāds no šī Līguma nosacījumiem zaudē savu juridisko spēku, tas neietekmē pārējo Līguma nosacījumu spēkā esamību.
9.4. Pušu pārstāvji Līguma darbības laikā:
9.4.1. No Pasūtītāja puses:
9.4.1.1. Vārds, Uzvārds, tālr.:, e-pasts:, _____________;
9.4.1.2. Vārds, Uzvārds, tālr.:, e-pasts:, _____________, Ogrē;
9.4.1.3. Vārds, Uzvārds, tālr.:, e-pasts:, _____________, Kandavā;
9.4.1.4. Vārds, Uzvārds, tālr.:, e-pasts:, _____________, Cesvainē;
9.4.1.5. Vārds, Uzvārds, tālr.:, e-pasts:, _____________, Rīgā.
9.4.2. No Piegādātāja puses:
· Amats, Vārds, Uzvārds, tālr.:, e-pasts: 
9.5. Līguma 9.4.1.1.punktā minētajai personai ir tiesības Pasūtītāja vārdā veikt pasūtījumu, saskaņot piegādes laiku, pieprasīt no Piegādātāja informāciju par Līguma izpildes gaitu, kā arī risināt citus ar Līguma izpildi saistītus organizatoriskus jautājumus, savukārt visām Līguma 9.4.1.punktā minētajām personām ir tiesības saņemt Preci, parakstīt Preces pavadzīmi, norādīt uz neatbilstībām Tehniskās specifikācijas prasībām un sagatavot Pretenziju.
9.6. Visi paziņojumi un uzaicinājumi ir jānosūta uz juridisko adresi (Līguma 10.punkts), ierakstītās vēstulēs vai iesniedzot tās personīgi, vai ar drošu elektronisko parakstu parakstītas un elektroniski nosūtītas uz oficiālo e-pastu. Informācija par kontaktpersonu nomaiņu tiek nosūtīta uz e-pastu.
9.7. Mainot juridiskās adreses vai bankas rekvizītus, Pusei par notikušajām izmaiņām otrai Pusei ir jāpaziņo 7 (septiņu) dienu laikā. Pretējā gadījumā vainīgā Puse pilnībā atlīdzina otrai Pusei nodarītos vai tādējādi radušos zaudējumus.
9.8. Pušu pārstāvji ar saviem parakstiem šajā Līgumā apliecina, ka rīkojas Līgumā norādīto juridisko personu vārdā un uzdevumā, un tiem ir šādām darbībām attiecīgs pilnvarojums. Ja izrādās, ka šīs juridiskās personas neeksistē vai arī to pārstāvjiem nav juridisko personu pilnvarojuma parakstīt šo Līgumu, bet pašas juridiskās personas neatzīst ar Līgumu uzņemtās saistības, uzskatāms, ka pārstāvji rīkojušies kā fiziskas personas, kas uzņemas visas attiecīgajam Līguma dalībniekam šajā Līgumā noteiktās saistības un atbild par to izpildi ar visu savu mantu.
9.9. Puses apliecina, ka tām ir saprotams šī Līguma saturs un nozīme un viņi Līgumu atzīst par pareizu un abpusēji izdevīgu. Līguma lietotajiem jēdzieniem un formulējumiem Puses piekrīt un apliecina, ka Līgums sastādīts pareizi – pēc Pušu sniegtās informācijas, kuru Puses uzskata par pietiekamu un vispusīgi izklāstītu šajā Līgumā.
9.10. Līgums ar tā pielikumiem sagatavots latviešu valodā un parakstīts ar drošu elektronisko parakstu, kas satur laika zīmogu.

10. Pušu rekvizīti
	 Pasūtītājs: 
 Neatliekamās medicīniskās palīdzības 
 dienests
 Reģ. Nr. 90009029104
 Adrese: Laktas iela 8, 
 Rīga, LV – 1013
 Valsts kase
 Kods: TRELLV22
 konta Nr.: LV86TREL2290649007000
 VMR konta Nr.:     
 LV13TREL2290649012000
 Tālruņa Nr.: +371 67337000
 E-pasts: nmpd@nmpd.gov.lv 

 Direktore (paraksts*) L.Cipule
	Piegādātājs: 
   _____
 
Reģ. Nr.: 
     Adrese:  
     Banka: 
   Kods: 
   Konta Nr.: 
   Tālruņa Nr.:
   E-pasts: 
 
   
  Amats (paraksts*)V .Uzvārds

1.pielikums
 pie līguma par tiesībām piegādāt 
ārējās fiksācijas aparātus

TEHNISKAIS PIEDĀVĀJUMS


2.pielikums
 pie līguma par tiesībām piegādāt
 ārējās fiksācijas aparātus

FINANŠU PIEDĀVĀJUMS

